اسلام عالمی عقل سلیم گه چقریلدی. ترکیه جمهوریتی دینی ایش لر عمومی رئیسی محمد گورماز, مذهبی جنجال لرنینگ, اسلام عالمی نی تهدید ایتیب باشله شی آرتیدن اسلام عالمی نی عقل سلیم گه چقردی. گورماز نینگ اوشبو بیانات لری عرب, فارس, انگلیس, آلمان, روس و کرت تیل لری گه ترجمه ایتیلدی. اسلام عالمی گه 8 تیل ده "تینچ لیک قرداش لیق" چقریغی:اسلام عالمی ده گی بحران لر, سیاسی و حربی کیلیشموچیلیک لر, مذهبی بیر بُعد گه تَیَنتریلیش گه حرکت ایتیلیتگن توقنشو لر, اسلام عالمی نینگ خوف سیزلیگی نی تهدید ایته دیگن بیر بُعد کسب ایتماقده. سونگگی پیت لرده عراق نینگ موصل شهری و سوریه ده یوز بیرگن نا تینچ لیک لر, بحران لرنینگ ینه ده آرتیب کیتیشی گه سبب بولیب کیتگن وضعیت ده. اوشبو دایره ده خشونت گه سبب بوله دیگن ایککی تمانلمه بیانات لر, جهاد اعلان ایتیلیشی, مقدس جای لرنینگ تخریب ایتیلیشی بیلن علاقه لی تهدید لر, انسان لرنینگ آلیب قاچیریلیشی و اولدیریلیشی, جدی فاجعه لرنینگ خبر بیروچیسی دن عبارت. اوشبو بحران لرنینگ جبرانی بولمه گن بیر وضعیت گه ایله نیب قالیشی تقدیرده, اسلام عالمی ده اجتماعی, دینی و مذهبی جهت دن جدی معما لر گه سبب بوله دی. اوشبو دایره ده همه نی معما نینگ ییچیلیشی بوییچه مشترک بیر شکل ده حرکت ایتیش و قوییده گی خصوص لر باره سیده باش قاتریش گه چقرماقده میز. مسلمان لیق, برچه مذهبی, جغرافی و سیاسی موضوع لر دن اوستین. اسلام قرداش لیغی و بیرلیگی نی بوزه دیگن فعالیت لر گه اجازت بیریلمس لیگی کیره ک. قرآن کریم و سنت ده انسان لرنینگ بیر بیر لری نینگ جانی, قانی و مالی گه ضرر بیرمس لیگی کیره ک ایکن لیگی بیوریلگن. حق سیز بیر شکل ده بیر کیشی نینگ قانی نی توکیش دینی جهت دن اینگ کتته جرم دن عبارت. بیر مینگ تورت یوز ییل لیق بیر تاریخ گه ایگه بیر جمعیت نی مذهبی و ایتنیکی اساس لر گه کوره باشقریش ممکن ایمس. هیچ بیر کیمسه یاکه گروپ نینگ باشقه لرنینگ عقیده سی و ارزش لری گه قرشی اوروشیشی ممکن ایمس. همه یشب کیلگن توپراق لری ده تاریخی اساس لر گه تینگن بیر شکل ده ایرکین یشش حقی گه ایگه. بونینگ تیسکری نینگ فتنه گه سبب بوله دیگن عنصر لر اوله راق بهالنتریلیشی کیره ک. تاریخ ده پیدا بولگن اهل بیت و اهل سنت عنعنه لری نی بیر بیر لری گه ضد اوله راق کوریب اوشبو دایره ده کوچ کوره شی باشله تیب یوباریش نینگ اوزی نینگ فتنه اوله راق بهالنتریلیشی کیره ک. بوندای بیر حرکت نی مشروع لشتره دیگن بیر مفکوره نینگ اسلام دینی تمانیدن حمایه له نیشی هیچ قچان ممکن ایمس. هر قندای بیر مسلمان گروپ نینگ, اوز دینی مفکوره سی نی مطلق حقیقت اوله راق قبول ایتیب, باشقه لر نی چیت لب قویشی, کافر اوله راق بهالنتریشی و خودی منه شو کیشی لر نی اولدیریش گه حرکت ایتیشی هیچ قچان ممکن ایمس. عقل سلیم و وجدان ایگه سی هر مسلمان نینگ بوندای بیر حرکت گه اجازت بیریشی نینگ ممکن ایمس لیگی کورینماقده. منفعت اوروش لری گه قربان بولیب کیته دیگن معصوم انسان لر نینگ اوز یورت لری دن هیدب یوباریلیش لری اساسی گه کوره قوریلگن بیر نظام نینگ اسلام بیلن ارتباط بیریلیشی ممکن ایمس. ایریم محافل نینگ, نجف و کربلا ده اورین آلگن اهل بیت نینگ اولوغ لری حضرت علی, حضرت حسین و ابوالفضل عباس سنگری معنوی شخصیت لرنینگ مزار لری نینگ تخریب ایتیلیشی گه تیگیشلی تهدید بیانات لری نینگ هیچ بیر شکل ده قبول ایتیلیشی ممکن ایمس. اوشبو شخصیت لر فقط گینه شیعه لرنینگ ایمس, بلکه برچه اسلام عالمی نینگ هم مشترک اولوغ لری و ارزش لری دن عبارت. عینی دمده ایریم محافل نینگ باشقه لر گه قرشی جهاد اعلان ایتیشی هم ممکن ایمس. شوندای قلیب مقدس اسلام دینی ده بیر مسلمان نینگ باشقه بیر مسلمان گه قرشی جهاد ایتیشی نینگ هیچ بیر شکل ده ممکن ایمس لیگی کورینماقده. حاضرگی کونده مسلمان لرنینگ همه سی نینگ بیرگه لیکده تعصب, قششاق لیق, جاهل لیک و تفرقه گه قرشی جهاد ایتیشی کیره ک. اوشبو دایره ده شخصی اوله راق عالم لر و ایریم دینی اداره لر تمانیدن بیریلیتگن بعضی فتوا لر قیغو گه سبب بولماقده. عالم لرنینگ مسلمان لرنی بیرلشتروچی بیانات لر بیریش لری کیره ک. بوندای بولمس لیگی تقدیرده, برچه اسلام عالمی جرم محیطی و اسلام عالم لری نینگ ایسه جرم نینگ شریکی گه ایله نیب قاله دیگن لیگی کورینماقده. برچه دینی عالم لرنینگ اوروش لرنینگ توخته تیلیشی اوچون متحد بیر شکل ده سعی و حرکت ایتیش لری کیره ک. اوروش لرنینگ دوام ایتیتگن منطقه لر ده دین عالم لری نینگ بیر یقه دن باش چیقاریب عراق و سوریه ده گی اوروش لر نینگ توخته تیلیشی اوچون باش قاتریش لری ضروری. اوشبو دایره ده خلق ارا مقیاس ده اسلامی اداره لر و موسسه لرنینگ هم اوز مسئولیت لری نی بجا کیتیریش لری نینگ ضروری ایکن لیگی کورینماقده. ترکیه جمهوریتی دینی ایش لر عمومی ریاستی اوشبو موضوع بیلن علاقه لی اوز مسئولیتی نی بجا کیتیریش گه تیار. حرمتلر بیلن
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
